Document ID: 31993D0172

Komisijos Sprendimas
1993 m. vasario 22 d.
nustatantis Tarybos direktyvos 88/599/EEB dėl kelių transporto 6 straipsnyje numatytą standartinę ataskaitos formą
(93/172/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1988 m. lapkričio 23 d. Tarybos direktyvą 88/599/EEB dėl Reglamento (EEB) Nr. 3820/85 dėl tam tikrų su kelių transportu susijusių socialinių teisės aktų suderinimo ir Reglamento (EEB) Nr. 3821/85 dėl kelių transporto priemonėse naudojamų tachografų tipinių įgyvendinimo kontrolės procedūrų [1], ir ypač į jos 6 straipsnį,
gavusi valstybių narių sutikimą pagal Direktyvos 88/599/EEB 6 straipsnio 2 dalį,
kadangi Direktyvos 88/599/EEB 6 straipsnio 2 dalyje numatytą standartinę formą turėtų parengti ir naudoti valstybių narių kompetentingos institucijos, siekdamos, kad pagal abipusės pagalbos programą reguliariai būtų keičiamasi informacija,
PRIĖMĖ ŠĮ SPRENDIMĄ:
1 straipsnis
1. Direktyvos 88/599/EEB 6 straipsnio 2 dalyje nurodyta standartinė forma turi būti parengta pagal prie šio sprendimo pridėtą pavyzdį.
2. Visų valstybių narių kompetentingos institucijos standartinę formą naudoja nuo 1993 m. balandžio 1 d.
2 straipsnis
Šis sprendimas skirtas valstybėms narėms.
Priimta Briuselyje, 1993 m. vasario 22 d.

Labels: 12
8
15